CELEX: 
Language: hr
Date: 2020-06-09 00:00:00
Title: DELEGIRANA UREDBA KOMISIJE (EU) …/... o izmjeni Priloga I. Uredbi (EU) 2019/1021 Europskog parlamenta i Vijeća u pogledu uvrštenja dikofola

EUROPSKA
                            KOMISIJA
                                                    Bruxelles, 9.6.2020.
                                                    C(2020) 3645 final
                     DELEGIRANA UREDBA KOMISIJE (EU) …/...
                                        оd 9.6.2020.
   o izmjeni Priloga I. Uredbi (EU) 2019/1021 Europskog parlamenta i Vijeća u pogledu
                                     uvrštenja dikofola
                                  (Tekst značajan za EGP)
HR                                                                                    HR
 ---pagebreak---                                          OBRAZLOŽENJE
   1.       KONTEKST DELEGIRANOG AKTA
   Člankom 1. Uredbe (EU) 2019/1021 utvrđuje se kao cilj te uredbe da se zdravlje ljudi i okoliš
   zaštite od postojanih organskih onečišćujućih tvari zabranjujući, postupno ukidajući u
   najkraćem mogućem roku ili ograničavajući proizvodnju, stavljanje na tržište i uporabu tvari
   koje podliježu Stockholmskoj konvenciji o postojanim organskim onečišćujućim tvarima. Na
   devetom zasjedanju Konferencije stranaka Stockholmske konvencije u Ženevi od 29. travnja
   do 10. svibnja 2019. donesena je odluka o uvrštavanju dikofola u Dodatak A Konvenciji
   (odluka SC-9/11). Europska unija poduprla je tu odluku na temelju Odluke Vijeća (EU)
   2019/639. U skladu s člankom 15. Uredbe (EU) 2019/1021 regulatorna odluka trebala bi se
   odražavati u Prilogu I. Uredbi (EU) 2019/1021 donošenjem posebnog delegiranog akta u tu
   svrhu.
   Odobrenja sredstava za zaštitu bilja koja sadrže dikofol u državama članicama EU-a trebalo je
   povući do 30. ožujka 2009. te su stavljanje na tržište i uporaba tih sredstava trebali biti
   obustavljeni najkasnije do 30. ožujka 2010. u skladu s Odlukom Komisije 2008/764/EZ. Osim
   toga, ne postoje odobrene primjene na temelju Uredbe o biocidnim proizvodima (EU)
   528/2012.
   2.       SAVJETOVANJA PRIJE DONOŠENJA AKTA
   O nacrtu izmjene provedeno je savjetovanje sa stručnom skupinom (dalje u tekstu „sastanak
   Povjerenstva za postojane organske onečišćujuće tvari”) 26. studenoga 2019. te su primjedbe
   uzete u obzir u najvećoj mogućoj mjeri. Ta skupina obuhvaća sve relevantne dionike:
   predstavnike država članica, Europske agencije za kemikalije, kemijske industrije i civilnog
   društva.
   Javno savjetovanje za nacrt akta provedeno je od 29. studenoga do 27. prosinca 2019. Nije
   primljena nijedna primjedba.
   3.       PRAVNI ELEMENTI DELEGIRANOG AKTA
   Delegiranim aktom izmjenjuje se popis kemikalija u Prilogu I. na temelju promjena u okviru
   Konvencije, kako je predviđeno člankom 15. stavkom 1. Uredbe (EU) 2019/1021.
HR                                                1                                              HR
 ---pagebreak---                           DELEGIRANA UREDBA KOMISIJE (EU) …/...
                                                   оd 9.6.2020.
     o izmjeni Priloga I. Uredbi (EU) 2019/1021 Europskog parlamenta i Vijeća u pogledu
                                               uvrštenja dikofola
                                             (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2019/1021 Europskog parlamenta i Vijeća od 20. lipnja 2019.
   o postojanim organskim onečišćujućim tvarima 1, a posebno njezin članak 15. stavak 1.,
   budući da:
   (1)     Uredbom (EU) 2019/1021 provode se obveze Unije na temelju Stockholmske
           konvencije o postojanim organskim onečišćujućim tvarima2 (dalje u tekstu
           „Konvencija”) i Protokola o postojanim organskim onečišćujućim tvarima uz
           Konvenciju iz 1979. o dalekosežnom prekograničnom onečišćenju zraka3 (dalje u
           tekstu „Protokol”).
   (2)     Dodatak A Konvenciji („Uklanjanje”) sadržava popis kemikalija koje svaka stranka
           Konvencije mora zabraniti i/ili poduzeti pravne i administrativne mjere potrebne za
           ukidanje njihove proizvodnje, uporabe, uvoza i izvoza.
   (3)     Konferencija stranaka Konvencije na devetom je zasjedanju odlučila u skladu s
           člankom 8. stavkom 9. Konvencije izmijeniti Dodatak A Konvenciji radi uvrštavanja
           dikofola u taj dodatak, bez izuzeća.
   (4)     Dio A Priloga I. Uredbi (EU) 2019/1021, koji sadržava popis tvari navedenih u
           Konvenciji i u Protokolu te tvari navedenih samo u Konvenciji, trebalo bi stoga
           izmijeniti kako bi se uvrstio dikofol.
   (5)     Uredbu (EU) 2019/1021 trebalo bi stoga na odgovarajući način izmijeniti,
   DONIJELA JE OVU UREDBU:
                                                    Članak 1.
   Prilog I. Uredbi (EU) 2019/1021 mijenja se u skladu s Prilogom ovoj Uredbi.
                                                    Članak 2.
   Ova Uredba stupa na snagu dvadesetog dana od dana objave u Službenom listu Europske
   unije.
   1
           SL L 169/45, 25.6.2019., str. 45.
   2
           SL L 209, 31.7.2006., str. 3.
   3
           SL L 81, 19.3.2004., str. 37.
HR                                                      2                                      HR
 ---pagebreak---    Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu 9.6.2020.
                                               Za Komisiju
                                               Predsjednica
                                               Ursula VON DER LEYEN
HR                                               3                                          HR
 ---documentbreak---                             EUROPSKA
                            KOMISIJA
                                                   Bruxelles, 9.6.2020.
                                                   C(2020) 3645 final
                                                   ANNEX
                                         PRILOG
                     DELEGIRANOJ UREDBI KOMISIJE (EU) .../...
   o izmjeni Priloga I. Uredbi (EU) 2019/1021 Europskog parlamenta i Vijeća u pogledu
                                     uvrštenja dikofola
HR                                                                                    HR
 ---pagebreak---                                           PRILOG
   U dijelu A Priloga I. Uredbi (EU) 2019/1021 dodaje se sljedeći unos:
               Tvar                CAS br.       EZ br.        Posebno izuzeće za uporabu
                                                                tvari kao poluproizvoda ili
                                                                    druga specifikacija
   „Dikofol                       115-32-2    204-082-0      —.”
HR                                            1                                             HR